CELEX: 31994D0117
Language: bg
Date: 1994-02-21 00:00:00
Title: Решение на Съвета от 21 февруари 1994 година относно установяване на минималните изисквания по отношение на структурата и оборудването, които следва да се спазват от някои малки предприятия, които осигуряват разпределението на рибни продукти в Гърция

Важна правна забележка

|

31994D0117

Официален вестник n° L 054 , 25/02/1994 стр. 0028 - 0029 специално финландско издание: глава 4 том 6 стр. 0020  специално шведско издание: глава 4 том 6 стр. 0020  специално чешко издание глава 04 том 02 стр. 151  - 152 специално испанско издание глава 04 том 02 стр. 151  - 152 специално унгарско издание глава 04 том 02 стр. 151  - 152 специално литвийско издание глава 04 том 02 стр. 151  - 152 LV.ES глава 04 том 02 стр. 151  - 152 MT.ES глава 04 том 02 стр. 151  - 152 PL.ES глава 04 том 02 стр. 151  - 152 SK.ES глава 04 том 02 стр. 151  - 152 специално словенско издание глава 04 том 02 стр. 151  - 152

		19940221Решение на Съветаот 21 февруари 1994 годинаотносно установяване на минималните изисквания по отношение на структурата и оборудването, които следва да се спазват от някои малки предприятия, които осигуряват разпределението на рибни продукти в Гърция(94/117/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност,като взе предвид Директива 91/493/ЕИО на Съвета от 22 юли 1991 г. относно определяне на ветеринарно-санитарните условия за производството и пускането на пазара на рибни продукти [1], и по-специално член 14 от него,като взе предвид предложението на Комисията,като има предвид, че островите и някои крайбрежни райони на Гърция могат, поради тяхната изолираност или отдалеченост, да бъдат предмет на специални ограничения по отношение на тяхното снабдяване;като има предвид, че на тези острови и в тези райони са налице малки предприятия за опушване и осоляване на рибните продукти, които играят жизненоважна роля за продоволстването на местния пазар от мястото, на което са разположени;като има предвид, че за да се избегне изчезването на тези малки предприятия, е необходимо за тях да се приложат минимални структурни изисквания и изисквания по отношение на оборудването, които да са по-малко строги от посочените в Директива 91/493/ЕИО, докато изчезнат специфичните ограничения в съответните острови и райони;като има предвид, че за да се избегнат нарушения на конкуренцията в рамките на Общността, към тези минимални изисквания трябва да се добавят ограничения по отношение на производствения обем на предприятието и пазарната зона на въпросните продукти;като има предвид, че произведените от тези малки предприятия рибни продукти следва да бъдат запазени за продоволствие на местния пазар и не трябва да носят отличителният знак, предвиден в член 3, параграф 1, буква е) от Директива 91/493/ЕИО,ПРИЕ НАСТОЯЩОТО РЕШЕНИЕ:Член 1Настоящото решение се прилага за някои предприятия, които упражняват само дейности по опушване и осоляване на рибни продукти в островите или в определени крайбрежни райони на Гърция, подлежащи на специфични ограничения по отношение на тяхното снабдяване.Член 2Предприятията, посочени в член 1, отговарят на минималните изисквания по отношение на определените в приложението структура и оборудване.Член 3Гръцките компетентни органи следят за това, определените в приложението минимални изисквания да бъдат приложими по отношение на посочените в член 1 предприятия единствено при следните условия:- годишното производство на осолени или опушени рибни продукти на предприятието да е по-малко или равно на 36 тона,- пазарната зона на въпросните продукти да бъде ограничена или до територията на острова, на който е разположено предприятието, или в радиус от 50 километра от предприятието.- продуктите да не носят отличителния знак, предвиден в член 3, параграф 1, буква е) от Директива 91/493/ЕИО, но да носят национален знак, който позволява на компетентният национален орган мониторинг на тяхното разпространение.Член 4Настоящото решение влиза в сила в деня на официалното му публикуване в Официален вестник на Европейските общности.Прилага се от 1 януари 1993 г.Член 5Адресати на настоящото решение са държавите-членки.Съставено в Брюксел на 21 февруари 1994 година.За СъветаПредседателG. Moraitis[1] ОВ L 268, 24.9.1991 г., стр. 15.--------------------------------------------------19940221ПРИЛОЖЕНИЕМинимални изисквания по отношение на структурата и оборудванетоОбщите условия по отношение на помещенията и тяхното оборудване, предвидени в глава III, раздел I от приложението към Директива 91/493/ЕИО, се прилагат с изключение на следните предприятия:1. Точка 2, буква в) що се отнася до наличието на таван, както и точка 2, буква ж), що се отнася до кранчета, които не могат да се задействат ръчно;2. Точка 3, що се отнася до наличието на хладилно помещение във всяко предприятие при условие че предприятията могат да използват общо хладилно помещение, която да отговаря на изискванията на Директива 91/493/ЕИО и да бъде разположена в близост с предприятията;3. Точка 6, що се отнася до контейнерите за отпадъци и помещението, което е предназначено за тяхното складиране;4. Точка 9, що се отнася до съблекалните, умивалниците и тоалетните помещения;5. Точка 10, що се отнася до заключващото се помещение, предимно на разположение на инспекционната служба;6. Точка 11, що се отнася до оборудването, подходящо за почистването и за дезинфекцията на превозните средства.--------------------------------------------------